Seg wasmi slan s wayen texdem yemma, nnejma‘en le‘mum d waytma, d watmaten n urgaz-is fran-tt ad nfun yemma, ad jem‘en arraw-is akken ad ḥarben ɣef lmelk nsen, mi tt-ḥerṣen ad truḥ, teṣṣaweḍ-iten ɣer cere‘. Imzurfan ulin-d ɣer taddart, gan-asen i yigerdan lwali d um‘awen-is, jarrden akk lemlak-nsen mi kkfan ggulen deg win ara yennalen taǧǧalt akked warraw-is. Iḍ-nni n tlalit-iw yemma tensa waḥed-s akked sin n warraw-is, ulac win yellan ɣer tama-s, asibedd.Terba-d waḥed-s, tegzm-as timiṭ i llufan –nni s tuɣmas-is, d yiwet n temɣart d –yusan azekka-nni tuwi-as-d kra n tgella.